5. ΝΟΜΟΘΕΤ. ΔΙΑΤΑΓΜΑ υπ’ αριθ. 774 της 30/31 Δεκ. 1970 (ΦΕΚ Α΄ 290) Περί κυρίας ασφαλίσεως του μεταφερομένου εις τον ΕΛΤΑ προσωπικού της Γενικής Διευθύνσεως Ταχυδρομείων του Υπουργείου Συγκοινωνιών. Άρθρ.1.-1.Τα έναντι του Δημοσίου συνταξιοδοτικά δικαιώματα του δυνάμει της παρ. 1 του άρθρ. 13 του Ν.Δ. 496/1970 «περί οργανώσεως και λειτουργίας των Ταχυδρομείων» μεταφερομένου εις τον ΕΛΤΑ προσωπικού της Γενικής Διευθύνσεως Ταχυδρομείων του Υπουργείου Συγκοινωνιών, διατηρούνται δια το προσωπικόν το συμπληρούν, κατά τον χρόνον ενάρξεως ισχύος του ως άνω Ν.Δ/τος, δεκαπενταετή πραγματικήν δημοσίαν υπηρεσίαν, πάσης εφεξής υπηρεσίας αυτού παρά τω ΕΛΤΑ θεωρουμένη ως διανυθείσης εν δημοσία υπηρεσία. Το ανωτέρω προσωπικόν δεν δύναται ν’ ασφαλισθή εις τον Κλάδον Συντάξεως του Ταμείου Ασφαλίσεως Προσωπικού Οργανισμού Τηλεπικοινωνιών Ελλάδος (ΤΑΠΟΤΕ). 2.Αι υπό των εκάστοτε ισχυουσών διατάξεων προβλεπόμεναι προσαυξήσεις του συνταξίμου μισθού των δημοσίων υπαλλήλων λόγω πολυετούς υπηρεσίας και πολυετούς εν τω αυτώ βαθμώ παραμονής υπολογίζονται δια τον κανονισμόν της συντάξεως του κατά την παρ. 1 προσωπικού. 3.Μεταφερόμενον προσωπικόν, μη συμπληρούν, κατά τον χρόνον ενάρξεως ισχύος του Ν.Δ. 496/ 1970 «περί οργανώσεως και λειτουργίας των Ταχυδρομείων» δεκαπενταετή πραγματικήν δημοσίαν υπηρεσίαν, ασφαλίζεται, από της ενάρξεως ισχύος του αυτού ως άνω Ν.Δ/τος, κατά κυρίαν ασφάλισιν εις τον Κλάδον Συντάξεων του Ταμείου Ασφαλίσεως Προσωπικού Οργανισμού Τηλεπικοινωνιών Ελλάδος (ΤΑΠΟΤΕ). Ο ΕΛΤΑ υποχρεούται όπως παρακρατή κατά μήνα εκ των αποδοχών του προσωπικού τούτου και αποδίδει εις το ΤΑΠΟΤΕ τας υπό των οικείων διατάξεών του καθοριζομένας εκάστοτε ασφαλιστικάς εισφοράς ομού μετά των βαρυνουσών τον εργοδότην τοιούτων. Άπαξ ο μέχρι της μεταφοράς εις τον ΕΛΤΑ του προσωπικού της παρούσης παραγράφου αναγνωριζόμενος ως συντάξιμος χρόνος υπό του Δημοσίου συνυπολογίζεται υπό του ΤΑΠΟΤΕ εις τον παρ’ αυτώ χρόνον πραγματικής ασφαλίσεως επί τη καταβολή υπό του Δημοσίου εις το ΤΑΠΟΤΕ ασφαλιστικών εισφορών δι’ ολόκληρον τον ως άνω συντάξιμον χρόνον, υπολογιζομένων κατά μήνα εις ποσοστόν 12% επί του μισθού, τον οποίον λαμβάνει τούτο κατά τον χρόνον της μεταφοράς του. Το ποσόν των ως άνω ασφαλιστικών εισφορών καταβάλλεται τοκοχρεωλυτικώς επί επιτοκίω 6% εις είκοσιν ίσας ετησίας δόσεις καταβλητέας την 15ην Ιανουαρίου εκάστου έτους, από του έτους 1971. 4.Οι εκ του μεταφερθέντος εις τον ΕΛΤΑ προσωπικού, συμπληρούντες, μέχρι πέρατος της διαδικασίας της εντάξεως, μετά του παρά τω ΕΛΤΑ χρόνου υπηρεσίας αυτών, θεωρουμένου ως χρόνου πραγματικής υπηρεσίας διανυθείσης παρά τω Δημοσίω και εν τω βαθμώ ον ούτοι κατείχον κατά τον χρόνον ενάρξεως ισχύος του υπ’ αριθ. 496/1970 Ν.Δ/τος, τριακονταπενταετή πραγματικήν δημοσίαν υπηρεσίαν απολύονται δι’ αποφάσεως του Διοικητικού Συμβουλίου του ΕΛΤΑ δημοσιευομένης δια της Εφημερίδος της Κυβερνήσεως. (Αντί για τις σελ. 52,19(β)-52,25(β) Σελ. 52,19(γ) Τεύχος     Σελ.       Ελληνικά Ταχυδρομεία (ΕΛ.ΤΑ 22.Α.δ.3-5 5.Εις τους κατά την παρ. 5 του  άρθρ. 13 του Ν.Δ. 496/1970 παραιτουμένους ή απολυομένους και λαμβάνοντας πλήρη σύνταξιν κατά την διάταξιν της παρ. 1 στοιχ. β΄ του άρθρ. 3 του παρόντος Ν.Δ/τος, ως και εις τους απολυομένους κατά την προηγουμένηνς παρ. 4 του παρόντος άρθρου παρέχεται η υπό της παρ. 1 του άρθρ. 13 του υπ’ αριθ. 4352/1964 Ν.Δ/τος οριζομένη προσαύξησις του μισθού λόγω ευδοκίμου παραμονής εν τω αυτώ βαθμώ (τριετία). 6.Εις το απολυόμενον, παραιτούμενον ή καθ’ οιονδήποτε τρόπον αποχωρούν της υπηρεσίας προσωπικόν, το δικαιούμενον συντάξεως, κατά τα εν παρ. 1 του παρόντος άρθρου οριζόμενα, καταβάλλονται υπό του ΕΛΤΑ εις βάρος του Δημοσίου υπό του άρθρ. 57 του Α.Ν. 1854/1951 «περί απονομής των Πολιτικών και Στρατιωτικών συντάξεων», ως τούτο ετροποποιήθη δια του άρθρ. 6 του Ν.Δ. 2500/1953 «περί περιορισμού της εις προσωπικόν συνθέσεως των πολιτικών του Κράτους υπηρεσιών» προβλεπόμεναι αποδοχαί (τρίμηνοι). Άρθρ.2.-Το προσλαμβανόμενον εφεξής προσωπικόν υπό του ΕΛΤΑ ασφαλίζεται κατά κυρίαν ασφάλισιν εις τον Κλάδον Συντάξεως του ΤΑΠΟΤΕ εφαρμοζομένων των εν παρ. 3 εδάφ. β΄ του άρθρ. 1 του παρόντος οριζομένων. Άρθρ.3.-1.Εις την σύνταξιν των παραιτουμένων ή απολυομένων κατά τας διατάξεις της παρ. 5 του άρθρ. 13 του Ν.Δ. 496/1970 «Περί οργανώσεως και λειτουργίας των Ταχυδρομείων» προστίθενται: α)εις τους έχοντας 25 έως 29 ετών πραγματικήν δημοσίαν υπηρεσίαν τα ως έπεται πεντηκοστά του συνταξίμου μισθού. αα)25 ετών 10/50 ββ)26 ετών 11/50 γγ)27 ετών 12/50 δδ)28 ετών 13/50 εε)29 ετών 14/50 και β)εις τους έχοντας τριακονταετή και άνω πραγματικήν δημοσίαν υπηρεσίαν τόσα πεντηκοστά του συνταξίμου μισθού όσα απαιτούνται δια την χορήγησιν πλήρους συντάξεως. 2.Δια τον καθορισμόν των χορηγουμένων παροχών υπό του Μετοχικού Ταμείου Πολιτικών Υπαλλήλων (Μ.Τ.Π.Υ.) του Ταμείου Αρωγής Υπαλλήλων αρμοδιότητος Υπουργείου Συγκοινωνιών (ΤΑΥ Α ΥΣ) και του Ταμείου Προνοίας Δημοσίων Υπαλλήλων (Τ.Π.Δ.Υ.) παρ’ οις είναι ησφαλισμένοι οι κατά την προηγουμένην παράγραφον παραιτούμενοι ή απολυόμενοι υπάλληλοι, ο χρόνος ασφαλίσεως αυτών εις τα εν λόγω Ταμεία προσαυξάνεται κατά πέντε κατ’ ανώτατον όριον έτη και μέχρι συμπληρώσεως τριακονταπενταετούς τοιούτου. Σελ. 52,20(γ) Τεύχος     Σελ.        Δια την αναγνώρισιν του υπό της παρούσης παραγράφου προβλεπομένου προσηυξημένου χρόνου ασφαλίσεως καταβάλλονται υπό του Δημοσίου εις μεν το Μ.Τ.Π.Υ. και το ΤΑΥ Α ΥΣ αι ασφαλιστικαί εισφοραί αι αναλογούσαι εις τον αναγνωριζόμενον χρόνον, υπολογιζόμεναι επί του μισθού του προσωπικού της παρούσης παραγράφου του καταβαλλομένου κατά τον χρόνον της εξόδου αυτού, εις δε το Τ.Π.Δ.Υ. η διαφορά η προκύπτουσα μεταξύ του ποσού του καταβληθέντος εφ’ άπαξ βοηθήματος και του τοιούτου του αντιστοιχούντος εις τον χρόνον της πραγματικής ασφαλίσεως του αυτού ως άνω προσωπικού. Άρθρ.4.-Η ισχύς του παρόντος άρχεται από της ισχύος του Ν.Δ. 496 του 1970. Για τις ανωτέρω διατάξεις Ν.Δ. 774/1970 βλ. και κωδικοποίηση Π.Δ. 1041/1979 (ΦΕΚ Α΄ 292), (τόμ. 29 σελ. 90,657). 